للآن لما أكون ماشية ،، ويضربوا مفرقعات نارية، باللاشعور أغطي راسي وأوطيه، وصارت معي باحتفالات راس السنة الأخيرة، وبقلبي قلت، الله لا يوفق النظام سقط وبقي فينا أذاه

أول سنة إلى بتركيا، 2012، كنت بولاية هاتاي الحدودية مع سوريا، وانتصر بوقتها فريق رياضي "غالاتاساراي" على منافسه "فنربهجه"

معروف عن الشعب السوري يحب الفرح، ومشاركة الفرح، إلا أنني آنذاك، خرجت مع أمي لمشاهدة فرحة الناس، وفي قلبنا حسرات 

وفي أول صوت للألعاب النارية، ركضنا واحتمينا تحت صندوق شاحنة، كانت تركن على طرف الطريق،، ثم نظرنا بعيون بعضنا وضحكنا ضحكة بلهاء، تلاها: "لك هاد فتّاش يا الله"

ترجمة: فتاش باللهجة السورية يعني مفرقعات نارية

#سوريا